Ватандор Шеров

Ватандор Шеров - ҳунарманд, коргардони театр ва синамо.

 Зиндагинома 
Ватандор Шеров 5 декабр соли 1987 дар н.Ванҷ деҳаи Ғуҷоваст дар оилаи зиёи ба дунё омадааст. Дар ибтидо нияти сароянда шуданро дошт ва дар маҳфилҳои мактабӣ суруд мехонд. Баъд аз хатми мактаби миёна ба Донишкадаи давлатии санъати Тоҷикистон ба номи М. Турсунзода омад. Ҳангоми имтиҳонҳои қабул аз ҷониби устодон Барзу Абдураззоқов ва Обид Назариён истеъдоди актёрии ӯ кашф гардид ва ӯ ба риштаи актёрӣ шомил шуд.

Устодони ӯ дар ҷодаи ҳунар Барзу Абдураззоқов, Нозим Меликов, Абдулмӯъмин Шарифӣ ва Обид Назариён мебошанд.

 Фаъолияти ҳунарӣ 
Ватандор Шеров зиёда аз 15 сол аст, ки дар Театри давлатии ҷавонони Тоҷикистон ба номи М. Воҳидов фаъолият мекунад. Дар ин муддат ӯ дар беш аз 42 намоиши театрӣ иштирок карда, дар 25-тои онҳо нақшҳои асосиро офаридааст. Инчунин дар 12 филми ҳунарӣ нақш бозидааст.

Моҳи августи соли 2024 Ватандор Шеров саркоргардони Театри давлатии ҷавонони Тоҷикистон ба номи М. Воҳидов таъин гардид.

 Коргардонӣ дар театр 
Аз ҷумлаи корҳои муҳими ӯ дар Театри давлатии ҷавонони Тоҷикистон ба номи М. Воҳидов:
 «Тангои ҷиноятӣ» (2025) — ин намоиш бори аввал соли 1971 аз ҷониби хатмкунандагони ГИТИС гузошта шуда буд. Ватандор Шеров онро бо диди нав ва бо ҷалби ҳунарпешагони ҷавон дубора ба саҳна овард.
 «Ашки хунини модар»
 «Шаби бехобӣ»

 Коргардонӣ дар синамо 
Ватандор Шеров дар соҳаи синамо низ фаъол буда, муаллифи чандин филмҳои кӯтоҳ ва мукаммал аст, ки аксаран мавзуъҳои иҷтимоиро дар бар мегиранд:
 «Захм» (филми кӯтоҳ)
 «Инсоф» (филми кӯтоҳ)
 «Гумроҳ»
 «Меҳри модар»
 «Никоҳи хешутаборӣ»
 «Муаллими меҳрубон»

 Ҷоизаҳо 
 Ифтихорномаи ҷашнвора-озмуни «Тоҷи Сомон» барои филми «Захм».

 Эзоҳ 

 Пайвандҳои беруна 



Гурӯҳ:Коргардонҳои филми Тоҷикистон 
Гурӯҳ:Коргардонҳои Тоҷикистон
Гурӯҳ:Шахсиятҳо:Душанбе